Cuneiform Tablet Kt 88/k 125 (AKT 7a 103)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB i-tur₄-DINGIR DUMU a-mur-IŠTAR KIŠIB a-lá-bi-im KIŠIB zu-zu ša ḫu-bu-ul zu-zu 5 ma-na KÙ.BABBAR ṣa-ru-pá-am ša a-šur-SIPA iš-tù ḫa-muš-tim ša sú-kà-lí-a ù ú-ra-a a-na 10 ḫa-am-ša-tim i-ša-qal šu-ma lá iš-qúl 1.5 GÍN.TA i-na ITU.KAM-im a-na 1 ma-na-im ú-ṣa-áb KIŠIB GAL-a-šur DUMU i-ba-a KIŠIB ku-bi-na-da DUMU bu-kà-na-a-a KIŠIB a-šur-i-mì-tí DUMU a-mur-lu-sú KIŠIB zu-ú-zu DUMU ku-la ša ḫu-bu-ul zu-ú-zu DUMU ku-la 9 ma-na KÙ.BABBAR ṣa-ru-pá-am i-ṣé-er zu-ú-zu DUMU ku-la me-er-ú a-šur-SIPA i-šu-ú iš-tù ḫa-muš-tim ša a-šur-na-da ù e-me-me ITU.KAM ḫu-bu-ur li-mu-um šu-ḫu-bu-ur DUMU e-lá-lí 1 ma-na.TA i-na ša-tim i-ša-qal šu-ma lá iš-qúl 1.5 GÍN.TA i-na ITU.KAM-im a-na 1 ma-na-im ṣí-ib-tám ú-ṣa-áb ta-aḫ-sí-is-tum a-ni-tum me-eḫ-ra-at 2 ṭup-pé-e ḫa-ru-mu-tim ša ḫu-bu-ul zu-zu-ú DUMU ku-la